Innledning

Velkommen til produktene i Pantum-serien!

Takk for at du har valgt å bruke et produkt i Pantum-serien!

For å beskytte dine vitale interesser må du lese følgende erklæringer nøye.

Juridiske merknader

Varemerke

Pantum og Pantum-logoene er registrerte varemerker for Zhuhai Seine Technology Co., Ltd.

Microsoft®, Windows®, Windows server® og Windows Vista® er varemerker registrert av Microsoft Corporation i USA og/eller andre land/regioner.

I henhold til de aktuelle lisensavtalene tilhører programvarenavnene i denne brukerveiledningen de respektive moderselskapene, og er kun henvist til for illustrasjonsformål.

Alle andre produkt- og merkenavn kan være registrerte varemerker, logoer eller servicemerker for de respektive innehaverne, og er kun henvist til for illustrasjonsformål.

Opphavsrett

Opphavsretten til denne brukerveiledningen innehas av Zhuhai Seine Technology Co., Ltd.

Det er forbudt å kopiere, oversette, modifisere eller sende denne brukerveiledningen på noe vis eller i et hvilket som helst format uten forutgående skriftlig samtykke fra Zhuhai Seine Technology Co., Ltd.

Versjon: V1.1 NO

Fraskrivelse av ansvar

Zhuhai Seine Technology Co., Ltd. forbeholder seg retten til å endre denne brukerveiledningen for å gi en bedre brukeropplevelse. Disse opplysningene kan endres uten varsel.

Brukerne er ansvarlige for skader som skyldes at denne brukerveiledningen ikke er fulgt. Bortsett fra den uttrykte garantien i håndboken for produktvedlikehold eller servicetilbud gir Zhuhai Seine Technology Co., Ltd. ingen uttrykkelig eller implisitt garanti når det gjelder denne brukerveiledningen (enten det er snakk om satsen eller selve innholdet).

Lokale lover kan forby kopiering, utskrift, skanning (eller annen form for reproduksjon) av dette produktet med det formål å utarbeide bestemte dokumenter eller bilder. Dersom du er usikker på om det er lov å bruke dette produktet til å utarbeide bestemte dokumenter eller bilder, må du på forhånd rådføre deg med en juridisk rådgiver.

Sikkerhetsforanstaltninger

Lasersikkerhet

Laserstråling er skadelig for mennesker. Laserkomponentene er helt forseglet i skriveren, og derfor vil det ikke lekke laserstråling. For å unngå laserstråling, ikke demonter skriveren!

Enheten er sertifisert som et klasse IIIB-laserprodukt. Strålingen enheten avgir, er fullstendig innelukket i beskyttelsesdeksler og eksterne deksler, og derfor kan ikke laserstråling slippe ut under vanlig drift. Laserenheten må ikke åpnes under noen omstendigheter for å unngå eksponering for laserstrålen.

Følgende etikett er festet til laserkomponentene inne i skriveren:

Sikkerhetsadvarsel

Se følgende sikkerhetsadvarsler før du tar i bruk skriveren:

Advarsel
| Det er strøm med høy spenning inne i skriveren. Før du rengjør skriveren, må du kontrollere at strømmen er slått av! |
| Dersom du setter i / trekker ut støpselet til strømkabelen med våte hender, kan du få elektrisk støt. |
| Fikseringsenheten er varm under og etter utskrift. Dersom du berører fikseringsenheten (det indikerte skyggelagte området), kan du få forbrenninger! |
| Fikseringsenheten har en etikett som advarer mot høy temperatur. Ikke fjern eller ødelegg denne etiketten. |

Foranstaltninger

Sikkerhetsforanstaltninger før du tar i bruk skriveren:

1. Les og forstå alle instruksjonene.

2. Gjør deg kjent med de grunnleggende prinsippene for bruk av elektriske apparater.

3. Følg alle advarsler og instruksjoner på utstyret og i den medfølgende brukerhåndboken.

4. Dersom det er uoverensstemmelse mellom bruksanvisningene og sikkerhetsinformasjonen, må du lese sikkerhetsinformasjonen på nytt. Det kan være at du har misforstått bruksanvisningene. Dersom du ikke finner ut av problemet, må du ringe kundeservicetelefonen eller kontakte en servicerepresentant for å få hjelp.

5. Før du rengjør utstyret, må du trekke støpselet til strømkabelen ut av strømuttaket. Ikke bruk væske eller spray til rengjøring.

6. Plasser utstyret på en stabil skrivebordsflate, slik at du unngår alvorlig skade dersom utstyret faller ned.

7. Ikke plasser utstyret i nærheten av stråleovner, klimaanlegg eller ventilasjonsrør.

8. Ikke plasser objekter oppå strømkabelen. Ikke plasser utstyret på et sted der folk vil trå på strømkabelen.

9. Uttak og skjøteledninger må ikke overbelastes. Dette kan redusere ytelsen og føre til brann eller elektrisk støt.

10. Ikke la kjæledyr tygge på strømkabelen eller tilkoblingskabelen for datamaskinen.

11. Ikke la skarpe gjenstander komme inn i utstyrets åpninger.
Apparatet har høy spenning, og det er fare for brann eller elektrisk støt. Vær nøye med ikke å søle væske på utstyret.

12. Ikke demonter utstyret – fare for elektrisk støt. Nødvendige reparasjoner kan bare utføres av profesjonelt vedlikeholdspersonell. Dersom du åpner eller fjerner dekselet, kan du få elektrisk støt, eller det kan oppstå andre farer. Feilaktig demontering og montering kan også gi elektrisk støt under senere bruk.

13. Dersom noe av følgende skjer, må du koble utstyret fra datamaskinen og trekke ut støpselet til strømkabelen fra strømuttaket i veggen. Kontakt kvalifisert servicepersonell for å få utført vedlikehold.

• Væske har trengt inn i utstyret

• Produktet har blitt eksponert for regn eller vann

• Utstyret faller ned, eller dekselet skades

• Betydelige endringer i utstyrets ytelse

14. Ikke utfør justeringer eller prosedyrer som ikke er beskrevet i dette dokumentet. Det kan oppstå skader som krever reparasjon av kvalifisert servicepersonell.

15. Ikke bruk utstyret i tordenvær – fare for elektrisk støt. Hvis det er mulig, må du trekke strømkabelen ut av støpselet i tordenvær.

16. Dersom du skriver ut flere sider over lang tid, vil skuffens overflate bli svært varm. Vær nøye med ikke å berøre denne overflaten, og hold barn unna den.

17. KLASSE 1-apparatet skal kobles til et strømuttak med en jordet kontakt..

18. Ta vare på denne brukerveiledningen til senere referanse.

Informasjon om regelverk

| Dette symbolet indikerer at produktet ikke må kastes som husholdningsavfall når levetiden er omme. Avhend brukt utstyr ved et spesielt innsamlingssted for gjenvinning av elektrisk avfall og elektronisk utstyr. Ref.: EU-direktiv 2002/96/EF om elektrisk avfall og elektronisk utstyr (WEEE). Kontakt din godkjente forhandler/leverandør dersom du vil ha mer informasjon.
| Dette produktet er bare beregnet for bruk innendørs.
| Samsvar med EF-direktiver Dette produktet er i samsvar med kravene til beskyttelse i EF-direktiv 2004/108/EF og 2006/95/EF angående tilpasning og harmonisering av lovene i medlemslandene angående elektromagnetisk kompatibilitet og sikkerhet for elektrisk utstyr som er ment for bruk innenfor bestemte spenningsgrenser. Produsent: Zhuhai Seine Technology Co., Ltd., No.3883 Zhuhai Avenue, Xiangzhou District, Zhuhai, Guangdong, P.R. China 519060. På forespørsel kan man få en samsvarserklæring fra en autorisert representant. Dette produktet overholder klasse B-begrensningene i EN 55022 samt sikkerhetskravene i EN 60950.
| Denne skriveren er fullt ut i samsvar med ROHS-direktiv 2009/95/EF og kravene i det reviderte direktivet 2011/65/EU angående håndtering av giftige og farlige stoffer.